
REFERAT DE APROBARE  A PROIECTULUI DE HOTĂRÂRE
privind stabilirea cuantumului despăgubirii pentru cauză de utilitate publică și exproprierea terenului situat în str. Mureș nr.52
1. Descrierea situaţiei actuale:
	Prin adresa nr. CT2020-1069/03.03.2020 d-na MENCZEL LINDA SASKIA și dl. HORHAT OVIDIU ALEXANDRU, în calitate de coproprietari ai terenului situat în str. Mureș nr.52, au completat dosarul administrativ cu declarația notarială privitoare la transferul dreptului de proprietate către Municipiul Timișoara.
 	Terenul respectiv este înscris în C.F.434920 Timișoara (CF vechi 72713), cu nr.top. 14814/2/1/2 în suprafața de 1136 mp și este aferent zonei de siguranță a stației de transformare electrică din str. Ioachim Miloia nr.58.

2. Schimbări preconizate și rezultate așteptate:
	Prin stabilirea cuantumului despăgubirii pentru cauză de utilitate publică se pune în executare Decizia Civilă nr. 340/23.11.2016, pronunțată de Curtea de Apel Timișoara, prin care s-a dispus obligarea Municipiului Timișoara la realizarea procedurii de expropriere a terenului cu datele de identificare prezentate mai sus.

3. Alte informații:
 	Terenul respectiv a fost declarat de utilitate publică prin Hotărârea Consiliului Județean Timiș nr. 252/20.12.2016. 
	Comisia pentru stabilirea despăgubirilor în cazul exproprierii pentru cauză de utilitate publică, constituită prin Dispoziția Primarului nr. 140 /21.01.2020, a stabilit valoarea despăgubirilor în cuantum de 15 euro/mp, conform procesului verbal anexat proiectului de hotărâre.

4. Concluzii:
	Având în vedere cele menţionate mai sus, considerăm necesară și oportună aprobarea valorii de 15 euro/mp ca despăgubire pentru terenul situat în str. Mureș nr.52, exproprierea terenului respectiv declarat de utilitate publică și înscrierea în cartea funciară a transferului de proprietate către Municipiul Timișoara .

RAPORT DE SPECIALITATE
privind stabilirea cuantumului despăgubirii pentru cauză de utilitate publică și exproprierea terenului situat în str. Mureș nr.52

              Având în vedere Referatul de aprobare a proiectului de hotărâre nr.CT2020-1069 /26.03.2020 al Primarului Municipiului Timișoara și Proiectul de hotărâre privind stabilirea cuantumului despăgubirii pentru cauză de utilitate publică și exproprierea terenului situat în str. Mureș nr.52, facem următoarele precizări:
Terenul respectiv este înscris în C.F.434920 Timișoara (CF vechi 72713), cu nr.top. 14814/2/1/2 în suprafața de 1136 mp și este aferent zonei de siguranță a stației de transformare electrică din str. Ioachim Miloia nr.58.
D-na MENCZEL LINDA SASKIA și dl. HORHAT OVIDIU ALEXANDRU, în calitate de coproprietari ai terenului situat în str. Mureș nr.52, au completat dosarul administrativ cu Declarația autentificată cu nr. 132/28.02.2020 la  Biroul Individual Notarial Sică Silvia, prin care au declarat că sunt de acord cu transferul dreptului de proprietate către Municipiul Timișoara după achitarea sumei de 15 euro/mp și întabularea dreptului de proprietate al Municipiului Timișoara asupra terenului situat în str. Mureș 52, înscris în CF 434920, urmând ca pentru diferența până la prețul pieței să se adreseze instanței de judecată.
Conform Legii 255/2010, art.22 ” (1) Expropriatul nemulțumit de cuantumul despăgubirii prevăzute la art. 19 se poate adresa instanței judecătorești competente în termenul general de prescripție, care curge de la data la care i-a fost comunicată hotărârea de stabilire a cuantumului despăgubirii, sub sancțiunea decăderii, fără a putea contesta transferul dreptului de proprietate către expropriator asupra imobilului supus exproprierii, iar exercitarea căilor de atac nu suspendă efectele hotărârii de stabilire a cuantumului despăgubirii și transferului dreptului de proprietate.”
 De asemenea, conform Legii 255/2010 art.19, alin.(11) ”La cerere, despăgubirea va fi eliberată inclusiv titularilor drepturilor reale care nu sunt de acord cu cuantumul stabilit, proporțional cu cota-parte deținută, dacă s-a făcut dovada drepturilor reale asupra imobilului expropriat. Ulterior, în situația stabilirii unui cuantum superior prin hotărâre judecătorească definitivă, expropriatorul va elibera foștilor titulari ai drepturilor reale, la cerere, suma reprezentând diferența dintre despăgubirea stabilită de instanța judecătorească și despăgubirea stabilită de expropriator, proporțional cu cota-parte pe care au deținut-o.”
 	Declararea utilității publice a terenului respectiv a fost făcută de Consiliul Județean Timiș prin H.C.J. nr. 252/20.12.2016, în conformitate cu Decizia Civilă nr. 340/23.11.2016, pronunțată de Curtea de Apel Timișoara, prin care s-a dispus obligarea Municipiului Timișoara la realizarea procedurii de expropriere a terenului cu datele de identificare prezentate mai sus.
Comisia pentru stabilirea despăgubirilor în cazul exproprierii pentru cauză de utilitate publică, constituită prin Dispoziția Primarului nr. 140 /21.01.2020, a stabilit valoarea despăgubirilor în cuantum de 15 euro/mp, conform procesului verbal anexat proiectului de hotărâre.
În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea valorii de 15 euro/mp ca despăgubire pentru terenul situat în str. Mureș nr.52, exproprierea terenului respectiv declarat de utilitate publică și înscrierea în cartea funciară a transferului de proprietate către Municipiul Timișoara .
Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

Având în vedere Referatul de aprobare a proiectului de hotărâre nr. CT2020 -1069 / 26.03.2020 al Primarului Municipiului Timişoara, domnul Nicolae Robu;
	Având în vedere Raportul de specialitate nr. CT2020 -1069 / 26.03.2020 al Direcţiei Clădiri Terenuri şi Dotări Diverse II Vest din cadrul Primăriei Municipiului Timișoara;
	Având în vedere Avizul Serviciului Juridic - Anexă la Raportul de specialitate nr. CT2020 -1069 / 26.03.2020;
Având în vedere avizele Comisiei pentru dezvoltare urbanistică, amenajarea teritoriului şi patrimoniu și Comisiei pentru administrarea domeniului public şi privat, servicii publice şi comerţ, regii autonome şi societăţi comerciale din cadrul Consiliului Local al Municipiului Timişoara;
	Luând în considerare prevederile art. 19 și art 22 din Legea nr.255/2010 privind exproprierea pentru cauză de utilitate publică, necesară realizării unor obiective de interes național, județean și local, 
În conformitate cu prevederile 129 alin. (1) şi alin. (2) lit. c), art. 196, alin. (1) lit. a) din  Ordonanţa de Urgenţă a Guvernului nr. 57/2019 privind Codul Administrativ;
	În temeiul art. 139 alin. (1) şi (3) din Ordonanţa de Urgenţă a Guvernului nr. 57/2019 privind Codul Administrativ;
H O T Ă R Ă Ş T E :
Art. 1:  Se aprobă valoarea de 15 euro/mp ca despăgubire pentru terenul situat în str. Mureș nr.52, înscris în C.F.434920 Timișoara (CF vechi 72713), cu nr.top. 14814/2/1/2 în suprafața de 1136 mp, aferent zonei de siguranță a stației de transformare electrică din str. Ioachim Miloia nr.58, valoare stabilită de comisia constituită prin Dispoziția nr.140/21.01.2020 conform procesului verbal ce face parte integrantă din prezenta hotărâre ca Anexa 1;
Art. 2:  Se aprobă exproprierea terenului cu datele de identificare din art.1, conform Deciziei Civilă nr. 340/23.11.2016, pronunțată de Curtea de Apel Timișoara;
Art. 3: Se aprobă înscrierea în cartea funciară a transferului de proprietate către Municipiul Timișoara .
Art. 4: Cu aducerea la îndeplinire a prezentei hotărâri se încredinţează Direcţia Clădiri Terenuri şi Dotări Diverse II Vest și Direcția Economică din cadrul Primăriei Municipiului Timişoara.
Art. 5:  Prezenta hotărâre se publică în Buletinul Informativ al Primăriei Municipiului Timişoara şi pe site-ul propriu şi totodată, se comunică:
	- Instituţiei Prefectului - Judeţul Timiş;
	- Primarului Municipiului Timişoara;
	- Serviciului Juridic;
	- Direcţiei Generală Drumuri, Poduri, Parcaje şi Reţele de Utilităţi;
	- Direcţiei Economice;
	- Direcţiei Generale Urbanism;
	- Direcţiei Dezvoltare;
	- Direcţiei Clădiri, Terenuri şi Dotări Diverse I Est;
	- Direcţiei Clădiri, Terenuri şi Dotări Diverse II Vest;
	- Direcţiei de Mediu;
	- Direcţiei Comunicare-Relaţionare;
	- Biroului Audit;
	- Biroului Managementul Calităţii;
	- Corpului de Control şi Antifraudă al Primarului;

	- Mass-mediei locale.

